Karjalan marssi
Nyt on vaarassa kansa ja vaarassa maa
 ja vaarassa myös kotiliesi!
 Ylös Karjalan kansa yhtenä nyt,
 ylös kerrankin joka miesi!

 On poljettu naistemme kunniaa,
 pyhä herjattu on kotiliesi!
 Ylös synnyinmaatasi puolustamaan,
 ylös kerrankin joka miesi!

 Kaikk’ eestä nyt yhden, yks’ kaikkien eest’
 veli toiselle on joka miesi,
 kun on vaarassa kansa ja synnyinmaa,
 vaimot, lapset ja kotiliesi!

 Joka mies, joka mies, joka Karjalan mies,
 joss’ on jäljellä rehtiys, kunto,
 sua kutsuvi kansa ja kutsuvi maa,
 sydän, järki ja omatunto!

1917.

Laulut
1917